फाग गीतों के साथ चार स्थानों पर थंब पूजन
बीकानेर | होलाष्टकलगने के साथ ही नगर में होली की रंगत परवान चढ़ गई। रविवार को शहर में चार स्थानों पर थंब पूजन कर उनका रोपण किया गया। होली के पारंपरिक गीत, चंग पर धमाल, और आरती-पूजन के बाद लालाणी व्यासों का चौक, कीकाणी व्यासों का चौक, चौथाणी ओझाओं का चौक सुनारों की गुवाड़ में थंब पूजन किया गया। लालाणी व्यासों के चौक में पंडित महेश ओझा ने पूजा करवाई तो पंच मक्खनलाल व्यास पूजा में बैठे। कीकाणी व्यासों के चौक में भवानी शंकर व्यास मन्नू काका ने पूजन में बैठे। चौथाणी ओझाओं के चौक में पंडित सुशील ओझा के बताए मुहूर्त में आंसू जम्मू मस्तान ने पूजा करवाई सुनारों के मोहल्ले में रामेश्वर सोनी ने पूजन करवाया।
धर्मनगर द्वार क्षेत्र में फाग उत्सव में भजन गाती महिलाएं।
सुनारों की गुवाड़ में थंब पूजन करते क्षेत्र के लोग।
वृद्धाश्रम फागोत्सव, पीबीएम में मरीजों के साथ खेली तिलक होली
मांमाधुरी बृज वारिस सेवा सदन अपना घर आश्रम रानीबाजार में रविवार को फागोत्सव का आयोजन किया गया। इस मौके पर विभिन्न टोलियों ने होली के गीतों की प्रस्तुतियां दी। कार्यक्रम में महावीर रांका, सत्यप्रकाश प्राचार्य, सही राम दुसाद, द्वारका प्रसाद पचीसिया, डॉ. धनपत कोचर, सोहनलाल गट्टाणी, जुगल राठी, सुखदेव चायल, आदि शामिल थे। मारवाड़ जन सेवा समिति की ओर से जनाना अस्पताल के आगे रेन बसेरा में तिलक होली खेली गई। इसके साथ जल बचाने का संकल्प भी लिया गया। इस मौके पर रमेश व्यास, हरिकिशन सिंह राजपुरोहित, वीकी सोनी, राजनारायण मोदी, बाबूलाल उपाध्याय, हरिसिंह भाटी आदि ने तिलक होली खेली। वहीं दूसरी ओर मोहता गार्डन में रविवार को फागोत्सव मनाया गया। बीकानेर के कलाकारों ने होली के गीत गाकर समा बांधा। आयोजक लाल चांडक ने बताया कि सुशील छंगाणी, चंद्रेश दिवाकर, गोपाल भट्टड़, मुरली हेमंत की टीम ने फाग गीत गाए। इस दौरान नेरसा चंग मंडल की ओर से भी धमाल गाये गए। कार्यक्रम में शहर कांग्रेस के पूर्व अध्यक्ष जनार्दन कल्ला सहित अन्य गणमान्य लोग उपस्थित थे।
मारवाड़ सेवा समिति ने पानी बचाने के लिए पीबीएम हॉस्पिटल परिसर में मनाई तिलक होली।
महिला दिवस के उपलक्ष्य में आठ मार्च को दोपहर तीन बजे से सायं छह बजे तक पुष्करणा महिला मंडल लॉयंस क्लब के संयुक्त तत्वावधान में रमेश इंग्लिश स्कूल अंत्योदय नगर में कलरफुल फाग उत्सव का आयोजन किया जाएगा। अध्यक्ष अर्चना थानवी ने बताया कि इस उत्सव में लड्डू गोपाल की प्रतिमा को श्रंगारित कर झांकियां भी सजाई जाएगी। इस कार्यक्रम का उद्देश्य महिलाओं को ज्यादा से ज्यादा संगठित करने के साथ ही बच्चों को परंपराओं से अवगत करवाना है।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva